KTMS ทะยาน 6% เก็งปีนี้โตต่อ รายได้ทะลุ 500 ล้าน ลุยขยาย 14 สาขาทั่วไทย
KTMS วิ่ง 6% เก็งกำไรปีนี้โตต่อ รายได้ทะลุ 500 ล้าน โต 45% รับแผนขยาย 14 สาขาทั่วไทย-เพิ่มกำลังผลิตน้ำยาไตเทียมเต็มสูบ
KTMS วิ่ง 6% เก็งกำไรปีนี้โตต่อ รายได้ทะลุ 500 ล้าน โต 45% รับแผนขยาย 14 สาขาทั่วไทย-เพิ่มกำลังผลิตน้ำยาไตเทียมเต็มสูบ
8 มี.ค. 2566

ผู้สื่อข่าวรายงานว่า วันนี้ (22 ก.พ.66) ราคาหุ้น บริษัท เคที เมดิคอล เซอร์วิส จำกัด (มหาชน) หรือ KTMS ณ เวลา 15:22 น. อยู่ที่ระดับ 4.36 บาท บวก 0.26 บาท หรือ 6.34% สูงสุดที่ระดับ 4.42 บาท ต่ำสุดที่ระดับ 4.10 บาท ด้วยมูลค่าการซื้อขาย 30.71 ล้านบาท

สำหรับราคาหุ้น KTMS ที่ปรับตัวขึ้นมาอย่างต่อเนื่องนั้น คาดมาจากแนวโน้มผลการดำเนินงานงวดปี 66 จะเติบโตโดดเด่น โดยบริษัทได้วางเป้าหมายรายได้รวมที่ระดับเกินกว่า 500 ล้านบาท ซึ่งมีอัตราการเพิ่มขึ้นประมาณ 45% จากปี 65 ซึ่งในปีนี้บริษัทมีแผนขยายสาขาใหม่เพิ่ม 14 แห่งทั่วประเทศ
ส่วนการลงทุนในโรงงานผลิตน้ำยาไตเทียมในพื้นที่ภาคตะวันออกเฉียงเหนือนั้น ยังอยู่ระหว่างการศึกษาทำเลและหาซื้อที่ดิน โดยคาดว่าจะเห็นความชัดเจนในช่วงปลายปีนี้ โดยหากโรงงานดังกล่าวเสร็จสิ้น จะส่งผลให้บริษัทมีกำลังการผลิตเพิ่มเป็น 3-4 ล้านแกลลอนต่อปี จากเดิมที่โรงงานผลิต ในกรุงเทพฯ มีกำลังการผลิตที่ 900,000 แกลลอนต่อปี ซึ่งกำลังการผลิตจะเติบโตที่ประมาณ 4 เท่าตัว จากกำลังการผลิตที่มีในปัจจุบัน